2020 בישראל

2020 בישראל (ה'תש"ף – ה'תשפ"א) הייתה השנה בה מדינת ישראל ציינה 72 שנים להקמתה.
האירועים הבולטים בה היו: המשבר הפוליטי בישראל, מגפת הקורונה בישראל והסכמי אברהם.

 הנהגה 

 אירועים בולטים 
279x279px|ממוזער|כוחות צה"ל פועלים לסיוע בחילוץ אזרחים באזורי הצפות בנהריה, ינואר 2020
280px|ממוזער|ב-28 בינואר הוצגו בבית הלבן פרטי תוכנית השלום של ממשל טראמפ בין ישראל לפלסטינים
280px|ממוזער|שמאל|אוהלי טיפול בחולי קורונה ליד הכניסה לחדר המיון של המרכז הרפואי שיבא
ינואר
 ינואר – ההצפות בערי החוף: מערכת חורפית קשה מכה במדינה.
 2 בינואר – נחתם באתונה הסכם צינור איסט-מד על ידי שרי האנרגיה של ישראל, יוון וקפריסין.
 23 בינואר – פורום השואה העולמי החמישי שנערך לקראת יום השנה ה-75 לשחרור אושוויץ ויום הזיכרון הבינלאומי לשואה מתקיים בירושלים בנוכחות מנהיגים מ-45 מדינות שונות.
 28 בינואר – נשיא ארצות הברית דונלד טראמפ וראש ממשלת ישראל בנימין נתניהו הציגו את פרטי תוכנית השלום של טראמפ בין ישראל לפלסטינים, המכונה "עסקת המאה".
 30 בינואר – נעמה יששכר משוחררת מהכלא הרוסי

פברואר
 21 בפברואר – החלה התפרצות נגיף הקורונה בישראל

מרץ
 2 במרץ – הבחירות לכנסת העשרים ושלוש
 13 במרץ – תלמידי ישראל יוצאים לחופשת פסח מוקדמת עקב מגפת הקורונה.
 14 במרץ – במסגרת צעדי הממשלה בקשר עם התפרצות נגיף הקורונה בישראל, הוחלט שמערכת החינוך תושבת עד הודעה חדשה ללא החרגות, איסור על התקהלות של מעל 10 אנשים, וסגירת כל מקומות הבילוי והפנאי כולל מסעדות, אולמות קולנוע, חדרי כושר וקניונים
 16 במרץ – הכנסת העשרים ושלוש הושבעה

אפריל
 20 באפריל – הליכוד וכחול לבן חתמו על הסכם קואליציוני להקמת ממשלת אחדות. הממשלה מסיימת את המשבר הפוליטי בישראל שהחל עם פיזור הכנסת ב-2018

מאי
 17 במאי – הושבעה ממשלת החילופים של נתניהו וגנץ, ממשלת ישראל השלושים וחמש.
 24 במאי – משפט נתניהו: משפטו של בנימין נתניהו ב"תיק 1000", "תיק 2000" ו"תיק 4000", החל בבית המשפט המחוזי בירושלים. נתניהו נאשם בעבירות שוחד, מרמה והפרת אמונים.
 30 במאי – איאד אלחלאק, צעיר פלסטיני על הרצף האוטיסטי נורה ונהרג במזרח ירושלים בידי שוטרי משמר הגבול, לאחר שחשדו כי מדובר במחבל.

יוני
 4 ביוני – על רקע התחממות היחסים בין ישראל וסודאן, מטוס מדגם דרימליינר של אל על שהיה בדרכו מארגנטינה לישראל, הורשה לטוס לראשונה מעל שטחה האווירי של סודאן.
 9 ביוני – לראשונה נחת בישראל מטוס של חברת התעופה "איתיחאד איירווייז" מעוטר בסמלי איחוד האמירויות.
 21 ביוני – ליקוי חמה נראה באופן חלקי בישראל. הליקוי הגיע לשיאו בשעה 08:20 (שעון ישראל) כשהירח כיסה בין 35% ל-40% משטח השמש.
 27 ביוני – קבוצת הכדורגל, מכבי תל אביב זכתה באליפות המדינה בכדורגל לעונת 2019/2020 לאחר שגברה על קבוצת הפועל תל אביב בתוצאה 3:0.

יולי
 1 ביולי – החוק שמקצר את משך השירות של גברים בצה"ל נכנס לתוקף, מדובר בקיצור שני – בעבר קוצץ השירות ל-32 חודשים, כעת הוא ירד ל-30 חודשים בלבד.
 6 ביולי – לווין הריגול והצילום אופק 16, מתוצרת התעשייה האווירית שוגר בהצלחה לחלל באמצעות משגר לוויינים מסוג 'שביט' מבסיס חיל האוויר בפלמחים.
 7 ביולי – הרמטכ"ל אביב כוכבי מינה באישור שר הביטחון, בני גנץ, ועדה שתבחן את האפשרות להענקת אות מערכה למשרתים בתקופת הלחימה של צה"ל בלבנון (אות המערכה ברצועת הביטחון).
 11 ביולי – מעל לעשרת אלפים בני אדם הפגינו בכיכר רבין במסגרת מחאת בעלי העסקים והעצמאים שנפגעו כלכלית מהשלכות משבר הקורונה. זוהי ההפגנה הגדולה שנערכה בישראל מאז תחילת התפרצות הקורונה בישראל.

אוגוסט
 1 באוגוסט – מצפון ועד דרום הפגינו כנגד התנהלות הממשלה והמשבר הכלכלי, כאשר במוקד ההפגנות מחוץ למעונו של ראש הממשלה, בנימין נתניהו ברחוב בלפור בירושלים הפגינו מעל ל-10,000 בני אדם.
 3 באוגוסט – מטוס האנטונוב An-225, הארוך והכבד בעולם שמופעל באמצעות שישה מנועים, הגיע לביקור שני בנמל התעופה בן-גוריון אי פעם. הוא הביא עמו משאיות מארצות הברית לטובת הרכבת סוללות כיפת ברזל, שישמשו את כוחות היבשה של צבא ארצות הברית.
 13 באוגוסט – נשיא ארצות הברית, דונלד טראמפ הודיע על כינון יחסים דיפלומטיים בין ישראל לאיחוד האמירויות בתיווך אמריקני, בתמורה הסכימה ישראל להקפיא את תוכנית הסיפוח.
 31 באוגוסט – בשעות הבוקר יצאה טיסת אל על מספר "LY-971" לאבו דאבי, ובתוכה חברי המשלחת הישראלית-אמריקאית לאמירויות, על רקע כינון היחסים הדיפלומטיים והנורמליזציה המלאה בין ישראל לאיחוד האמירויות הערביות. המטוס נחת בנמל התעופה הבינלאומי אבו דאבי לאחר שהטיסה עברה מעל שמי ערב הסעודית, הטיסה המסחרית הישירה הראשונה של חברת תעופה ישראלית העוברת מעל שמי ערב הסעודית והטיסה הישראלית הראשונה שנחתה באיחוד האמירויות.

ספטמבר
280px|ממוזער|טקס חתימת הסכמי הנורמליזציה בין ישראל לבחריין ואיחוד האמירויות הערביות בבית הלבן, 15 בספטמבר 2020
 11 בספטמבר – בחריין ומדינת ישראל הודיעו בתיווכו של נשיא ארצות הברית, דונלד טראמפ על נורמליזציה וכינון יחסים דיפלומטיים מלאים בין המדינות, הסכם בחריין–ישראל.
 15 בספטמבר – על המדשאה הדרומית של הבית הלבן חתמו שרי החוץ של בחריין ואיחוד האמירויות הערביות עם ראש ממשלת ישראל, בנימין נתניהו ונשיא ארצות הברית, דונלד טראמפ על הסכמי הנורמליזציה בין ישראל לאיחוד האמירויות ובחריין. כחלק מהסכמי אברהם.
 18 בספטמבר – לקראת ליל ראש השנה, מדינת ישראל נכנסת לסגר שני לאחר עלייה משמעותית במספר החולים הקשים והנדבקים ממגפת הקורונה.
 21 בספטמבר – בית המשפט המחוזי קבע שמלכה לייפר תוסגר מישראל לאוסטרליה שם היא מואשמת בעבירות פדופיליה חמורות.

אוקטובר
 23 באוקטובר – הצהרה על הסכם ישראל–סודאן, השלישי מבין הסכמי אברהם.

נובמבר
 24 בנובמבר – התרסקות מטוס הסנונית במשמר הנגב שבה נהרגו מורה וחניך מצה"ל.

 דצמבר 
 10 בדצמבר – הצגת הסכם ישראל-מרוקו, הרביעי מבין הסכמי אברהם.
 19 בדצמבר – התחלת חיסון האוכלוסייה בישראל בחיסון נגד קורונה של חברת פייזר, המתחסן הראשון היה ראש הממשלה בנימין נתניהו.
 21 בדצמבר – פרשת מותו של אהוביה סנדק, אירוע שהתרחש ב-21 בדצמבר כאשר בלשים מימ"ר ש"י ביצעו מרדף, בסמוך ליישוב כוכב השחר שבהרי בנימין, אחרי מכונית ובה חמישה צעירים מנוער הגבעות, שנחשדו ביידוי אבנים לעבר פלסטינים. במהלך המרדף התהפך רכבם של הצעירים, אהוביה סנדק נהרג וארבעה צעירים נוספים נפצעו קל.
 27 בדצמבר – החל סגר ארצי שלישי במדינה. בניגוד לסגרים הקודמים, מוסדות החינוך נשארו פתוחים בכפוף להנחיות.
 30 בדצמבר – המרגל היהודי יונתן פולרד עלה למדינת ישראל וקיבל עם נחיתתו תעודת זהות ישראלית מידי ראש הממשלה בנימין נתניהו.
 דצמבר – החל לפעול לראשונה אגף אסטרטגיה ומעגל שלישי במטה הכללי של צה"ל, האגף הוקם במהלך שנת 2020 במסגרת תוכנית "תנופה", התוכנית הרב-שנתית, שהוביל הרמטכ"ל אביב כוכבי.

 הסכסוך הישראלי-פלסטיני 

 12 במאי – לפנות בוקר נרצח החייל עמית בן יגאל בכפר יעבד כתוצאה מזריקת אבן שפגעה בראשו במהלך פעילות מבצעית. המפגע נלכד לאחר חקירה והודה במעשה.
 20 בדצמבר – נרצחה אסתר הורגן ביער ריחן לאחר שמחבל פלסטיני תקף ורצח אותה בעזרת אבן. גופתה נמצא יום למחרת בשעות הלילה והמחבל נתפס כשלושה ימים לאחר מכן, והועבר לחקירה בשב"כ.

 נפטרו 
(:קטגוריה:ישראלים שנפטרו ב-2020)
ממוזער|185x185 פיקסלים|גליה ישיממוזער|275x275 פיקסלים|אלי זהרממוזער|184x184 פיקסלים|רות בן-ישראלממוזער|206x206 פיקסלים|אלי מויאלממוזער|182x182px|ניקו ניתאיממוזער|241x241 פיקסלים|הרב אליהו בקשי דורוןממוזער|205x205px|גדעון פתממוזער|181x181 פיקסלים|ליאור בירקאןממוזער|179x179px|זאב שטרנהל
ממוזער|245x245 פיקסלים|משה קרת
ממוזער|245x245 פיקסלים|הרב עדין אבן ישראל
ממוזער|יהודה בארקן
 1 בינואר – יוסף (יוסי) שריקי, מורה, מחנך, מפיק מוזיקלי, מעבד, מוזיקאי וכנר וירטואוז ישראלי (נולד ב-1952)
 3 בינואר – מרדכי (פופיק) ארנון, זמר ושחקן ישראלי חוזר בתשובה (נולד ב-1941)
 4 בינואר – גליה ישי, במאית תיאטרון, זמרת, מורה למשחק ושחקנית ישראלית (נולדה ב-1950)
 5 בינואר – תמר איתן, פסלת ישראלית (נולדה ב-1919)
 6 בינואר – פטר ורטהיימר, סקסופוניסט, קלרינטן וחלילן ישראלי (נולד ב-1946)
 6 בינואר – רחל אלבוים-דרור, פרופסור לחינוך, תרבות והיסטוריה בחוג לחינוך באוניברסיטה העברית בירושלים. (נולדה ב-1939)
 6 בינואר – אמילי לנדאו, מומחית ליחסים בינלאומיים וחוקרת מדע המדינה ישראלית במכון למחקרי ביטחון לאומי. (נולדה ב-1960)
 7 בינואר – רפי בן משה, מלחין ישראלי (נולד ב-1928)
 7 בינואר – איגור אברונין, אתלט ישראלי. אלוף ישראל בזריקת דיסקוס ובהדיפת כדור ברזל ושיאן ישראל בענפים אלה. (נולד ב-1957)
 8 בינואר – אלי זהר, עורך דין ישראלי (נולד ב-1940)
 8 בינואר – יוסף שפירא, מורה ומחנך, מורה למחשבת החינוך הדתי בבית הספר לחינוך של אוניברסיטת בר-אילן. (נולד ב-1922)
 9 בינואר – שמואל (שמיל) גולן, לוחם וקצין בדרגת תת-אלוף, מעוטר עיטור המופת (נולד ב-1946)
 10 בינואר – פסח בלקין, ראש המועצה החמישי של רמת השרון, בין השנים 1969–1978. (נולד ב-1935)
 11 בינואר – אברהם יוסף לייזרזון - איש ציבור חרדי, שהיה יו"ר החינוך העצמאי (נולד ב-1943)
 12 בינואר – שלמה אקשטיין, פרופסור לכלכלה, שכיהן כנשיא אוניברסיטת בר-אילן בין השנים 1992 – 1996. (נולד ב-1929)
 20 בינואר – יעקב מנצור, פרופסור בחוג ללשון עברית באוניברסיטת חיפה. (נולד ב-1924)
 21 בינואר – בוריס צירלסון, מתמטיקאי רוסי-ישראלי ופרופסור למתמטיקה באוניברסיטת תל אביב. (נולד ב-1950)
 27 בינואר – שמעון כהנר, איש צבא ומנהל ישראלי. אלוף-משנה בצה"ל ומנכ"ל אתר גבעת התחמושת. (נולד ב-1934)
 28 בינואר – מרים גיליס-קרליבך, פרופסור לחינוך, סוציולוגיה והיסטוריה יהודית באוניברסיטת בר-אילן. (נולדה ב-1922)
 31 בינואר – מנחם מיכאלי, איש תקשורת ומתרגם ישראלי. (נולד ב-1947)
 31 בינואר – טרי פייר - כדורסלן אמריקאי-ישראלי ששיחק בעמדת הסנטר. (נולד ב-1960)
 1 בפברואר – רות בן-ישראל, פרופסור למשפטים באוניברסיטת תל אביב, דקאנית הפקולטה למשפטים בשנים 1990–1991, וכלת פרס ישראל לחקר המשפט לשנת תשס"א. (נולדה ב-1931)
 2 בפברואר – הרב חגי איזירר, דיין ישראלי, שכיהן כחבר בית הדין הרבני הגדול בין השנים 2002–2011. (נולד ב-1941)
 6 בפברואר – יונתן כרמון, רקדן וכוריאוגרף ישראלי, מייסד להקת המחול "כרמון". (נולד ב-1931)
 8 בפברואר – יהודה גבאי, אתלט ועיתונאי ספורט ישראלי. (נולד ב-1926)
 10 בפברואר – יוסי גמזו, משורר, מתרגם ופזמונאי ישראלי, פרופסור לספרות עברית. (נולד ב-1938)
 10 בפברואר – הרב צבי כהן, רב חרדי ליטאי מרבני מערב העיר בני ברק ומחבר ספרי הלכה רבים. (נולד ב-1944)
 11 בפברואר – ניסים זהר, שחקן תיאטרון ישראלי (נולד ב-1937)
 14 בפברואר – אהרון אפריל, אמן, צייר ופסל ישראלי (נולד ב-1932)
 14 בפברואר – מיכאל נתנזון, שחקן שש בש מקצועי. (נולד ב-1968)
 15 בפברואר – יוסף בן ישראל, מלחין, מעבד מוזיקלי, מפיק מוזיקלי ומנצח ישראלי. איש קול ישראל, ומייסד והמנהל האמנותי הראשון של פסטיבל הזמר המזרחי. (נולד ב-1928)
 18 בפברואר – איריס ז'ורלט, סופרת, עיתונאית ובעלת טור ישראלית. (נולדה ב-1965)
 19 בפברואר – מערבי פרץ, חוקר מקרא, פרופסור בחוג לתנ"ך באוניברסיטת בר-אילן. (נולד ב-1940)
 21 בפברואר – שלמה אהרונסון, היסטוריון, פרופסור באוניברסיטה העברית בירושלים וחוקר שואה ישראלי (נולד ב-1936)
 25 בפברואר – אלי מויאל, ראש עיריית שדרות במשך עשור (נולד ב-1953)
 25 בפברואר – חיים קסטן, כדורסלן ומאמן כדורסל ישראלי. (נולד ב-1935)
 29 בפברואר – יעקב ארז, קצין צה"ל בדרגת אלוף-משנה, מפקד עוצבת כידון במלחמת יום הכיפורים (נולד ב-1936)
 7 במרץ – יצחק אוחיון, ראש העירייה השמיני של פתח תקווה בשנים 1998–2013. (נולד ב-1945)
 8 במרץ – שלמה דשן, פרופסור לאנתרופולוגיה באוניברסיטת תל אביב. (נולד ב-1935)
 13 במרץ – מנחם בן, מבקר ספרות, משורר ופובליציסט ישראלי (נולד ב-1948)
 14 במרץ – עופר בר-יוסף, פרופסור לאנתרופולוגיה באוניברסיטת הרווארד ופרופסור לארכאולוגיה פרה-היסטורית באוניברסיטה העברית. (נולד ב-1937)
 16 במרץ – מנחם פרידמן, פרופסור במחלקה לסוציולוגיה ואנתרופולוגיה באוניברסיטת בר-אילן. (נולד ב-1936)
 16 במרץ – יעקב שדה, פרופסור למחלות אף אוזן גרון בפקולטה לרפואה של אוניברסיטת תל אביב. (נולד ב-1925)
 18 במרץ – גיל תורן, מעצב פסקולים לסרטי קולנוע וזוכה בשבעה פרסי אופיר. (נולד ב-1962)
 19 במרץ – אלי ישראלי, שדרן רדיו וטלוויזיה ישראלי (נולד ב-1948)
 21 במרץ – דב בן-מאיר, איש ציבור ישראלי שכיהן כסגן וממלא מקום ראש עיריית תל אביב-יפו וחבר הכנסת מטעם המערך. (נולד ב-1927)
 21 במרץ – יצחק ימין, צייר ופסל ישראלי. (נולד ב-1938)
 22 במרץ – דוד ארליך, סופר ומסעדן ישראלי, מייסד ובעלי בית הקפה הספרותי "תמול שלשום". (נולד ב-1959)
 23 במרץ – ניקו ניתאי, שחקן, במאי תיאטרון ומחזאי ישראלי (נולד ב-1931)
 1 באפריל – הרולד רובין, אדריכל, צייר, נגן ומוזיקאי ישראלי. (נולד ב-1932)
 1 באפריל – הרב ישראל יצחק פרידמן, ישראלי יורד, ראש ישיבת אהלי תורה בשכונת קראון הייטס, שבניו יורק, חסיד חב"ד. (נולד ב-1936)
 4 באפריל – יוסי וירז'נסקי, שחקן ישראלי. (נולד ב-1942)
 6 באפריל – מרק שטיינר, פרופסור במחלקה לפילוסופיה באוניברסיטה העברית בירושלים. (נולד ב-1942)
 7 באפריל – אלברט אלמוזנינו, אמן ישראלי רב-תחומי (ציור, איור, ויטראז' וצלליות). (נולד ב-1923)
 11 באפריל – שמואל חפר, יו"ר מכללת בית רבקה וסגן יו"ר אגודת חסידי חב"ד בישראל (נולד ב– 1930)
 12 באפריל – יונתן ברקאי, משורר, שחקן ומורה ישראלי. (נולד ב-1937)
 12 באפריל – הרב אליהו בקשי דורון, הראשון לציון והרב הראשי לישראל לשעבר (נולד ב–1941)
 13 באפריל – נתנאל, זמר ישראלי ששר בסגנון הזמר המזרחי. (נולד ב-1965)
 13 באפריל – דני צוקרמן, יוצר, גיטריסט ובסיסט ישראלי. (נולד ב-1964)
 14 באפריל – מיכאל ברקן, קצין צה"ל בדרגת אלוף-משנה ונספח צה"ל בפרו, בוליביה וקולומביה. (נולד ב-1946)
 20 באפריל – יונה אושפיז, תעשיינית ישראלית כלת פרס התעשייה (1977). (נולדה ב-1922)
 23 באפריל – צבי לישר, אדריכל ישראלי שתכנן, בין השאר, את חידוש כיכר דיזנגוף, אולם הנוסעים בנתב"ג ודוכני מפעל הפיס. (נולד ב-1939)
 23 באפריל – הרב אברהם ישעיהו הבר, מייסד ויו"ר עמותת מתנת חיים (נולד ב–1965)
 23 באפריל – ביאנקה אשל גרשוני, אמנית וצורפת ישראלית. (נולדה ב-1932)
 26 באפריל – גדעון פת, חבר הכנסת, שר בממשלות ישראל, נשיא הבונדס ונשיא המועצה לישראל יפה. (נולד ב-1933)
 29 באפריל – ראובן פכר, כדורסלן ישראלי, שחקן נבחרת ישראל בכדורסל בשנות ה-50. (נולד ב-1933)
 30 באפריל – שייך מואיז'ו, מוזיקאי, משורר, מלחין, זמר ופייטן יהודי-מרוקאי. (נולד ב-1937)
 30 באפריל – יהודה זיאת, איש חינוך ועסקן חרדי-ספרדי, מייסד ונשיא מוסדות שתילי זיתים. (נולד ב-1935)
 3 במאי – בתיה אורני, הנווטת הראשונה בחיל האוויר הישראלי. (נולדה ב-1933)
 6 במאי – נחום אליעזר רבינוביץ', ראש ישיבת ההסדר "ברכת משה" שבמעלה אדומים, ופוסק ציוני דתי בולט. (נולד ב-1928)
 7 במאי – ישעיהו וינוגרד, ביבליוגרף עברי, אספן ספרים ומוציא לאור ישראלי. (נולד ב-1933)
 9 במאי – סולו יורמן, מנהל ויועץ אמנותי, מפיק ומנהל אישי ישראלי. (נולד ב-1950)
 9 במאי – אלי רוזנברג, גאולוג, יזם ויועץ בתחום קידוחי גז מסחריים בישראל, בים התיכון ובעולם. (נולד ב-1928)
 9 במאי – אברהם סוחמי, יזם, ממציא ומדען. מאבות תעשיית ההיי-טק בישראל. (נולד ב-1935)
 10 במאי – אברהם יכין, צייר ופסל ישראלי. (נולד ב-1924)
 14 במאי – יוסף דחוח-הלוי, פעיל חברתי, עורך כתב העת "אפיקים" ופעיל להנחלת מורשת יהודי תימן והמזרח בחברה הישראלית. (נולד ב-1930)
 14 במאי – רות הנדזל, מידענית רפואית ישראלית; מחלוצות תחום המידענות בישראל. (נולדה ב-1936)
 16 במאי – אורי אלוני, עיתונאי, שדר, מפיק ועורך ישראלי, מייסד השבועון "להיטון". (נולד ב-1940)
 18 במאי – מרדכי דרורי, דיפלומט ישראלי, שכיהן כשגריר ישראל בבנין, באיטליה וליד הקהילה האירופית. (נולד ב-1931)
 22 במאי – ליאור בירקאן, שחיינית, אלופת ישראל ושיאנית ישראל בשחייה. בו זמנית היא החזיקה ב-7 שיאי ישראל ונחשבת לאחת השחייניות הגדולות בישראל בכל הזמנים. (נולדה ב-1963)
 22 במאי – אליעזר בשן, היסטוריון ישראלי, פרופסור במחלקה לתולדות עם ישראל של אוניברסיטת בר-אילן, שהתמחה בחקר יהודי ארצות האסלאם מגירוש ספרד עד המאה ה-20. (נולד ב-1925)
 24 במאי – יהודה ניני, פרופסור להיסטוריה באוניברסיטת תל אביב. חתן פרס בן-גוריון לשנת תשס"ח. (נולד ב-1930)
 31 במאי – יונתן פריג', גיטריסט, מלחין ומפיק מוזיקלי ישראלי. (נולד ב-1978)
 31 במאי – איתן ברק, קצין צה"ל בדרגת תת-אלוף. כיהן כעוזר ראש אג"ם וכנספח צה"ל בבריטניה וסקנדינביה וכמנכ"ל עיריית הרצליה. (נולד ב-1937)
 1 ביוני – משה דניאל, כדורסלן ומאמן כדורסל ישראלי. (נולד ב-1930)
 3 ביוני – יחזקאל אדירם, עיתונאי ישראלי, חבר מערכת "ידיעות אחרונות" בשנים 1953–2017. (נולד ב-1936)
 3 ביוני – אורסולה מלבין, פסלת ישראלית. (נולדה ב-1917)
 9 ביוני – הרב יוסף פאור, פילוסוף וחוקר יהדות. (נולד ב-1934)
 9 ביוני – יצחק מאיר, מחנך, סופר ישראלי, חבר הנהלת הסוכנות היהודית ודיפלומט. (נולד ב-1934)
 10 ביוני – יהודה זיו, גאוגרף, איש לשון, חוקר טבע ומדריך טיולים ישראלי. (נולד ב-1926)
 12 ביוני – יעקב שויקה, פרופסור במחלקה למדעי המחשב באוניברסיטת בר-אילן. (נולד ב-1936)
 16 ביוני – תמר בורנשטיין-לזר, סופרת ילדים ישראלית, שנודעה בעיקר בזכות סדרות ספריה שהציגו את הקופים קופיקו וצ'יפופו. (נולדה ב-1927)
 18 ביוני – יוסף בראל, מנכ"ל רשות השידור הישראלית בין השנים 2001–2005. (נולד ב-1941)
 18 ביוני – עדה רפפורט-אלברט, חוקרת ישראלית-בריטית. (נולדה ב-1945)
 20 ביוני – נתן ברון, עיתונאי, דוקטור למשפטים וחוקר תולדות המשפט בארץ ישראל. (נולד ב-1937)
 21 ביוני – זאב שטרנהל, פרופסור במחלקה למדע המדינה באוניברסיטה העברית בירושלים, מומחה בעל שם עולמי בחקר הפשיזם וחתן פרס ישראל לחקר מדע המדינה לשנת 2008. (נולד ב-1935)
 23 ביוני – עודד ערן, עורך דין ישראלי שכיהן כיושב ראש מועצת המנהלים של בנק הפועלים ונשיא איגוד הבנקים בישראל. (נולד ב-1955)
 26 ביוני – פארוק מואסי, פרופסור לספרות ערבית, משורר ערבי-ישראלי, שכיהן כראש החוג לערבית במכללת אלקאסמי. (נולד ב-1941)
 1 ביולי – יהודה נוריאל, עיתונאי ידיעות אחרונות. (נולד ב-1963)
 4 ביולי – יוחנן אליחי, בלשן, מילונאי ומורה ישראלי ממוצא צרפתי, חוקר השפה הערבית הפלסטינית המדוברת ומחברם של ספרי לימוד ומילונים בתחום זה. (נולד ב-1926)
 5 ביולי – נעמה צאל, סופרת, עורכת וחוקרת ספרות ישראלית, זוכת פרס שרת התרבות והספורט בתחום העריכה הספרותית. (נולדה ב-1981)
 11 ביולי – סיני אדלר, רבה הראשי של אשדוד ומרבני כולל מר"ץ במבשרת ציון. (נולד ב-1928)
 14 ביולי – אלתר ולנר, עורך, סופר ועיתונאי ישראלי. (נולד ב-1923)
 14 ביולי – מגן ברושי, ארכאולוג והיסטוריון ישראלי, האוצר הראשי של היכל הספר בירושלים והארכאולוג הראשי של מוזיאון ישראל. (נולד ב-1929)
 15 ביולי – מרים בן-פרץ, פרופסור לחינוך באוניברסיטת חיפה ונשיאת מכללת תל-חי. כלת פרס ישראל לחקר החינוך לשנת 2006 וכן כלת פרס א.מ.ת בתחום החינוך וקידום החינוך לשנת 2015. (נולדה ב-1927)
 28 ביולי – משה קרת, מנכ"ל התעשייה האווירית לישראל במשך למעלה מ-20 שנה, עד שנת 2005. זוכה פרס ביטחון ישראל על חלקו בפיתוח מטוס הכפיר. (נולד ב-1934)
 7 באוגוסט – הרב עדין אבן ישראל (שטיינזלץ), הוגה יהודי ומחבר תלמוד שטיינזלץ, חסיד חב"ד. (נולד ב-1937)
 20 באוגוסט – הרב זלמן נחמיה גולדברג, ראש ישיבה ודיין ישראלי, חבר בבית הדין הרבני הגדול והעורך הראשי של האנציקלופדיה התלמודית. (נולד ב-28 בינואר 1931)
 10 בספטמבר – יעקב בלידשטיין, פרופסור בחוג למחשבת ישראל שבאוניברסיטת בן-גוריון בנגב, חתן פרס ישראל לשנת תשס"ו (נולד ב-1938)
 12 בספטמבר – רמי דותן, ראש להק הציוד בחיל האוויר הישראלי, בדרגת תת-אלוף שהורשע בשורת סעיפי אישום ובהם קבלת שוחד ונידון ל-13 שנות מאסר, לשלילת דרגותיו ולגירוש מצה"ל (נולד ב-1945)
 18 באוקטובר – אילנה רובינא, זמרת, שחקנית ודוגמנית ישראלית (נולדה ב-1934)
 23 באוקטובר – יהודה בארקן, שחקן קולנוע ישראלי (נולד ב-1945)
 6 בנובמבר – נתן זך, משורר, עורך, מתרגם, מבקר שירה, סופר ופזמונאי ישראלי (נולד ב-1930)
 16 בדצמבר – יעקב אגמון – מנכ"ל הבימה, מקים בית ליסין, שדרן רדיו ובן זוגה של גילה אלמגור (נולד ב-1929)

 קישורים חיצוניים 

הערות שוליים

*